EkBass/fiwiki-20250220-pages-articles huggingface dataset:
Boris Hristov

Boris Hristov (myös Boris Christoff, 18. toukokuuta 1914 – 28. kesäkuuta 1993) oli bulgarialaissyntyinen, Italiassa uraa tehnyt oopperalaulaja. Hristov syntyi Bulgarian Plovdivissa ja opiskeli ensin lakia. Kuningas Boris kuuli hänen laulavan, rohkaisi häntä laulajan uralle ja järjesti opiskelupaikan Italiasta Riccardo Stracciarin oppilaana. Toisen maailmansodan aikana Hristov asui Itävallassa mutta palasi sodan jälkeen Italiaan ja sai siellä myöhemmin kansalaisuuden. Vuonna 1946 hän antoi ensikonserttinsa ja debytoi oopperassa. Vuonna 1949 hän esitti Boris Godunovin nimiroolin Lontoon Coven Gardenissa. Tästä tuli - Don Carlosin Filip I:n ohella, Hristovin tärkein rooli, jota hän kehitti 30 vuoden ajan. == Lähteet == Luokka:Italialaiset oopperalaulajat Luokka:Seulonnan keskeiset artikkelit Luokka:Vuonna 1914 syntyneet Luokka:Vuonna 1993 kuolleet
Beverly Sills

Beverly Sills (oik. Belle Miriam Silverman, 25. toukokuuta 1929 New York, Yhdysvallat – 2. heinäkuuta 2007 New York) oli yhdysvaltalainen sopraanolaulaja. Hän esiintyi radiossa neljävuotiaana ja elokuvassa seitsemänvuotiaana. 16-vuotiaana hän lähti kiertueelle Gilbert and Sullivan -seurueen kanssa. Sills aloitti oopperauransa Frasquitan roolissa Carmenissa Philadelphiassa vuonna 1947. Hän esiintyi eri oopperoissa Pohjois-Amerikassa ennen kuin asettui kahdeksi vuosikymmeneksi New Yorkin kaupunginoopperaan. Sills vetäytyi eläkkeelle 50-vuotiaana ja työskenteli johtajana New Yorkin kaupunginoopperassa ja oli vuodesta 1991 Metropolitan-oopperan johtokunnan jäsen. Sills kuoli syöpään 78-vuotiaana vuonna 2007. == Lähteet == == Aiheesta muualla == * Luokka:Yhdysvaltalaiset oopperalaulajat Luokka:Sopraanot Luokka:Vuonna 1929 syntyneet Luokka:Vuonna 2007 kuolleet
Red (yhtye)

Red (tyyliteltynä RED tai R3D) on vuonna 2004 perustettu yhdysvaltalainen kristillistä rockia soittava yhtye. Yhtyeen kuuluvat laulaja Michael Barnes, kitaristi Anthony Armstrong, basisti Randy Armstrong ja rumpali Joe Rickard. Yhtye on julkaissut kahdeksan albumia. ==Jäsenet== * Michael Barnes – laulu * Anthony Armstrong – kitara, taustalaulu * Randy Armstrong – basso, taustalaulu * Dan Johnson – rummut, lyömäsoittimet === Entiset jäsenet === * Jasen Rauch – rytmikitara, taustalaulu * Hayden Lamb – rummut, lyömäsoittimet * Andrew Hendrix – rummut, lyömäsoittimet, rytmikitara * Joe Rickard – rummut, lyömäsoittimet ==Diskografia== === Albumit === * 2006: End of Silence * 2009: Innocence & Instinct * 2011: Until We Have Faces * 2013: Release the Panic * 2015: Of Beauty and Rage * 2017: Gone * 2020: Declaration * 2023: Rated R === Singlet === * 2006: ”Breathe Into Me” * 2006: ”Break Me Down” * 2007: ”Let Go” * 2007: ”Lost” * 2008: ”Already Over” * 2008: ”Fight Inside” * 2008: ”Never Be the Same” * 2008: ”Death of Me” * 2009: ”Forever” * 2009: ”Mystery of You” * 2009: ”Start Again” * 2010: ”Ordinary World” * 2010: ”Faceless” * 2011: ”Feed the Machine” * 2011: ”Not Alone” * 2011: ”Lie to Me (Denial)” * 2012: ”Who We Are” * 2012: ”Buried Beneath” * 2013: ”Release the Panic” * 2013: ”Perfect Life” * 2013: ”Glass House” * 2013: ”Hold Me Now” * 2013: ”Die for You” * 2015: ”Darkest Part” * 2015: ”Yours Again” * 2015: ”Take Me Over” * 2015: ”Shadow and Soul” * 2015: ”Part That’s Holding On” * 2016: ”Fight to Forget” * 2016: ”The Ever” * 2017: ”Still Alive” * 2017: ”Losing Control” * 2017: ”Gone” * 2018: ”Fracture” * 2018: ”Coming Apart” * 2018: ”Unstoppable” * 2019: ”The Evening Hate” * 2019: ”From the Ashes” * 2019: ”Hemorrhage (In My Hands)” * 2020: ”Sever” * 2020: ”All for You” * 2020: ”The War We Made” * 2020: ”Only Fight” * 2023: ”Surrogates” * 2023: ”Cold World” * 2023: ”Minus It All” ==Aiheesta muualla== *Virallinen sivusto Luokka:Yhdysvaltalaiset rockyhtyeet Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit
Erik Soop

Erik Soop (1592–1632) oli ruotsalainen eversti, joka oli Länsi-Götanmaan ratsuväen eversti. Hän osallistui Kustaa II Aadolfin sotiin Puolassa ja Saksassa 30-vuotisessa sodassa, ja oli omalta osaltaan saavuttamassa voittoa puolalaisista Dirschaussa vuonna 1627Nordisk familjebok (Runeberg.org). Hänen isänsä oli käskynhaltija Hans Åkesson Soop, veljensä Mathias Soop ja toisen veljen poika Erik Åkesson Soop.Otavan Iso tietosanakirja, Otava 1966, osa 7, palsta 1661 ==Lähteet== Luokka:Ruotsalaiset upseerit Luokka:Vuonna 1592 syntyneet Luokka:Vuonna 1632 kuolleet
Turvaohjaus

Turvaohjaus on useimmiten muistiohjelmoitava ohjaus erityisillä tulo-, käsittely- ja lähtöelementeillä, joka turvallisuuskriittisissä järjestelmissä varmistaa riittävän turvallisuuden ja käytettävyyden. Ohjelmoitavat turvaohjaukset saivat alkunsa 1990-luvulla PSS-turvaohjauksella (Pilz GmbH & Co KG:n rekisteröity tavaramerkki) (joka tuolloin suunniteltiin puristinohjaukseksi), kun työsuojeluviranomainen hyväksyi ne.European Patent EP0808482B1 Sitä ennen ohjaustehtävät hoidettiin sähkömekaanisilla releillä. Näiden relekytkentöjen tavoin modernit turvaohjaukset ovat monikanavaisia, mutta pienempiä, monipuolisempia ja joustavampia.Safety Compendium, chapter 4: Safe control technology, page 115 == Tuotehistoria == Turvaohjaukset syntyivät tarpeesta kytkeä turvallisuus ohjelmallisesti samalla tavalla kuin muistiohjelmoitavilla ohjauksilla (SPS). Aluksi järjestelmät olevat keskitettyjä. Myöhemmin seurasivat hajautetut järjestelmät turvaväyläjärjestelmillä. Ohjelmointi tapahtui aluksi samalla tavoin kuin SPS- ohjauksissa, käskykanta vain rajoitettiin muutamiin kieliin kuten IL (Instruction List) tai LD (Ladder Logic/Kontaktplan). Nämä toimenpiteet parantavat turvallisuutta rajoittamalla ohjelmointimahdollisuuksia ohjelmointivirheiden minimoimiseksi. Ensimmäisten järjestelmien painopisteenä oli turvallisuustoimintojen käsittely. Vaikka alusta lähtien turvaohjauksen ohjelmointi vakioautomaatiota varten oli mahdollista, sitä käytettiin vain rajallisesti. Nykyisin käytetään laajalti turvaohjauksia, jotka on joustavampi ohjelmoida käyttämällä moduulikirjaston sertifioituja toimintomoduuleja.Safety Compendium, chapter 4.3: Today's safety control systems, page 149 == Rakenne ja toiminta == Turvaohjaukset poikkeavat toiminnaltaan vain vähäisessä määrin vakioautomaation ohjauksista. Periaatteessa turvaohjaus koostuu kahdesta muistiohjelmoitavasta ohjauksesta, jotka ajavat rinnakkain samaa käyttöohjelmaa, hyödyntävät samaa tulojen ja lähtöjen prosessikuvaa ja vertailevat jatkuvasti toisiaan. Ristivertailut, tulo-/lähtötasojen testit, saman kelvollisen tuloksen ilmoitus jne. ovat monitasoisia ja monimutkaisia tapahtumia, jotka tällaiset järjestelmät suorittavat sisäisesti. Erikoistoimintoja, kuten esim. merkkipulssien käyttö oikosulkujen tunnistukseen, lukuun ottamatta modernit järjestelmät toimivat kuin muistiohjelmoitavat ohjaukset. Ohjaustoiminnot tallennetaan ohjelmaksi. Ohjaukset ohjelmoidaan niihin kuuluvalla ohjelmalla.Safety Compendium, chapter 4.3: Today's safety control systems, page 149 following pages Turvaohjausjärjestelmän rakenne: * kaksi erotettua kanavaa * eristetty rakenne erilaisilla laitteilla * jatkuva tulojen ja lähtöjen testaus * jatkuva käyttötietojen vertailu * jännitteen, virran ja ajan valvonta * turvallinen poiskytkentä vika-/vaaratapauksissa == Käyttö == Ohjauksia käytetään yksittäiskoneiden automatisointiin mutta myös laajempien laitteistojen automatisointiin. Esimerkki: * Työstökoneiden vaara-alueen varmistus * Prosessinohjaus kemian teollisuudessa * Rataosien varustus rataliikenteessä == Lähteet == == Aiheesta muualla == * Turvaohjaus PSS Luokka:Automaatio Luokka:Turvalaitteet
Major Antônio Couto Pereira

Major Antônio Couto Pereira (eli Couto Pereira) on jalkapallostadion Curitibassa, Brasiliassa. Stadion on Coritiba Foot Ball Clubin kotistadion. Luokka:Brasilian jalkapallostadionit Luokka:Coritiba Foot Ball Club
Lotta Hintsa

Lotta Henriikka Hintsa (vuosina 2016–2019 Näkyvä, s. 29. kesäkuuta 1988 Nurmo) on suomalainen vuorikiipeilijä ja vuoden 2013 Miss Suomi. ==Lapsuus ja nuoruus== Hintsa asui lapsuudessaan kahteen otteeseen Etiopiassa, vuosina 1992–93 Sheben kylässä 500 km päässä pääkaupungista Addis Abebasta. Sheben jälkeen Hintsat muuttivat Seinäjoelle, mutta vuonna 1997 perhe muutti jälleen kahdeksi vuodeksi Addis Abebaan. Hintsa on opiskellut Jyväskylän yliopistossa kauppatieteitä ja toiminut vapaaehtoistyössä Ugandassa. ==Vuorikiipeilyura== Hintsa vuorikiipeilee ammatikseen. Hän on kiivennyt muun muassa Alppien korkeimman vuoren Mont Blancin (4 811 metriä) ja Italian korkeimman vuoren Gran Paradison (4 061 metriä) huipuille.Lotta Näkyvä suunnittelee 100 000 euron kiipeilymatkaa Mount Everestille: ”En halua, että Kristian tulee mukaan huipulle”. Hän on kiivennyt myös Kilimanjarolle (5 895 m) ja Aconcagualle (6 962 m). Kesällä 2021 Hintsa yritti kiivetä silloisen kanadalaisen miesystävänsä Don Bowien (s. 1969) kanssa Pakistanissa Broad Peakille, joka on korkeudeltaan 8 051 metriä ja maailman 12. korkein vuori. Hän pääsi 7 960 metrin korkeuteen asti. ==Muuta== Hintsa on osallistunut tosi-tv-ohjelmiin Tehtävä Lapissa, Tanssii tähtien kanssa, Selviytyjät Suomi ja Fort Boyard Suomi. Hintsa valittiin marraskuussa 2019 Ähtärin Eläinpuisto Oy:n hallitukseen. Vuonna 2022 Hintsa esiintyi kaikkien aikojen ensimmäisenä suomalaisena Sports Illustrated -lehden uimapukunumerossa. ==Yksityiselämä== Lotta Hintsa oli naimisissa jääkiekkoilija Kristian Näkyvän kanssa 2016–2019. Avioliiton aikana Hintsalla oli aviomiehensä sukunimi.https://www.iltalehti.fi/viihdeuutiset/a/4f3660ac- ef1c-4f60-a731-8cde412eafe1 Hintsa oli kihloissa vuorikiipeilijä Don Bowien (s. 1969) kanssa vuoteen 2023 ja seurustelee vuonna 2023 laulaja Sebastian Rejmanin kanssa https://www.is.fi/viihde/art-2000010081615.html.Lotta Hintsan isä oli urheilulääkäri Aki Hintsa. ==Kirjallisuutta== * Lotta Hintsa – Elämäni vuoret - Laura Arffman. 2021. ISBN 978-91-8044-777-5. == Lähteet == ==Aiheesta muualla== * Lotta Hintsa Instagramissa. Luokka:Miss Suomi -kilpailun voittajat Luokka:Suomalaiset vuorikiipeilijät Luokka:Vuonna 1988 syntyneet Luokka:Elävät henkilöt
Frederica von Stade

Frederica von Stade (s. 1945) on yhdysvaltalainen mezzosopraano. Hän aloitti uransa vuonna 1970 Metropolitan-oopperassa. Hänellä on taipuisa bel canto -tyyli ja hänet on kutsuttu esiintymään monien nimekkäiden kapellimestarien kanssa. Von Stade on saanut kaksi grammy-palkintoa: vuonna 1983 parhaasta oopperalevytyksestä ja 2003 parhaasta klassisesta nykymusiikkilevystä.Awards all music Vuonna 2010 von Stade järjesti jäähyväiskonserttinsa New Yorkissa, myi talonsa ja keskittyi olemaan isoäiti. == Lähteet == Luokka:Yhdysvaltalaiset oopperalaulajat Luokka:Seulonnan keskeiset artikkelit Luokka:Vuonna 1945 syntyneet Luokka:Elävät henkilöt
Erik Åkesson Soop

Erik Åkesson Soop (1613–1674) oli kamariherra ja Pohjanmaan (Oulun) maaherra 1644–1648. Hänen setänsä oli eversti Erik Soop.Otavan Iso tietosanakirja, Otava 1966, osa 7, palsta 1661Svenkt biografiskt lexikon ==Lähteet== Luokka:Ruotsalaiset henkilöt Luokka:Suomen maaherrat Luokka:Vuonna 1613 syntyneet Luokka:Vuonna 1674 kuolleet
Danny DeKeyser

Danny DeKeyser (s. 7. maaliskuuta 1990 Detroit, Michigan) on yhdysvaltalainen jääkiekkoilija, pelipaikaltaan puolustaja. Hän edustaa NHL-seura Detroit Red Wingsiä. == Ura == DeKeyser pelasi ennen ammattilaisuraansa muun muassa Trail Smoke Eatersissä juniorisarja BCHL:ssä (2008–2009), Sioux City Musketeersissa juniorisarja USHL:ssä (2009–2010) ja Western Michigan Broncosissa yliopistosarja CCHA:ssa (2010–2013). Hän oli voittamassa vuonna 2012 CCHA:n mestaruutta ja valittiin kahdesti peräkkäin, 2012 ja 2013, CCHA:n parhaaksi puolustavaksi puolustajaksi. DeKeyser teki 29. maaliskuuta 2013 varaamattomana vapaana pelaajana kaksivuotisen sopimuksen NHL-seura Detroit Red Wingsin kanssa. Hän teki NHL-debyyttinsä viikkoa myöhemmin, 5. huhtikuuta vierasottelussa Colorado Avalanchea vastaan, ja pelasi kauden 2012–2013 lopulla 11 runkosarja- ja kaksi pudotuspeliottelua. Kausi päättyi hänen osaltaan loukkaantumiseen, peukalon murtumiseen 2. toukokuuta ottelussa Anaheim Ducksia vastaan. == Lähteet == Luokka:Yhdysvaltalaiset jääkiekkoilijat Luokka:Detroit Red Wingsin pelaajat Luokka:Vuonna 1990 syntyneet Luokka:Elävät henkilöt
Mathias Soop

Mathias Soop (1585–1653) oli valtaneuvos ja vuodesta 1651 Limingan vapaaherra. Hän sai osan Liminkaa läänityksekseen. Hänen veljensä oli eversti Erik Soop ja toisen veljen poika Pohjanmaan maaherra Erik Åkesson Soop.Otavan Iso tietosanakirja, Otava 1966, osa 7, palsta 1661 Hän oli vuodesta 1634 Inkerinmaan laamanni ja Käkisalmen läänin kihlakunnantuomari.Svenskt biografiskt lexikon Hänellä oli kaksi poikaa avioliitosta drotsi Nils Gyllenstiernan tyttären Annan kanssa, Carl Soop (1621–1655) ja Gustaf Soop (1624–1679). ==Lähteet== Luokka:Ruotsalaiset henkilöt Luokka:Valtaneuvokset Luokka:Vuonna 1585 syntyneet Luokka:Vuonna 1653 kuolleet
Ungrateful

Ungrateful on Escape the Fate -yhtyeen neljäs studioalbumi, joka julkaistiin 14. toukokuuta 2013. Albumin tuottajana toimii John Feldmann ja levy-yhtiönä Eleven Seven. Ungrateful on ensimmäinen julkaisu ilman Max Greenia ja ensimmäinen TJ Bellin kanssa. Escape The Fate kuvailee albumin olevan sekoitus kahta edellistä albumia, mutta hieman enemmän This War Is Ours -tyylistä. Albumin tuotti John Feldmann, joka tuotti myös This War Is Oursin. == Kappaleet == == Kokoonpano == * Craig Mabbitt – laulu * Monte Money – kitara, kosketinsoitin, taustalaulu * Michael Money – rytmikitara * TJ Bell – basso, taustalaulu * Robert Ortiz – rummut, lyömäsoittimet * Patrick Stump – laulu (kappale ”Picture Perfect”) * Caleb Shomo – laulu (kappale ”Live Fast, Die Beautiful”) == Arvostelut == * Metacritic: 56/100Metacritic aggregate * Allmusic: Allmusic review == Lähteet == Luokka:Escape the Faten albumit Luokka:Vuoden 2013 albumit
Baseballin Euroopan-mestaruuskilpailujen B-sarja 2000

Vuonna 2000 Baseballin Euroopan mestaruuskilpailujen B-sarja pelattiin kahtena erillisenä turnauksena Slovakiassa ja Kroatiassa. == Ryhmä 1 == Trnava ja Bratislava, Slovakia ===Lohko A=== joukkue Ot. V H AVG 3 3 0 1.000 5-1 - - 3 2 1 .667 - - 5-4 Tynkä-Jugoslavia 3 1 2 .333 0-18 3-14 5-3 3 0 3 .000 1-8 - - ===Lohko B=== joukkue Ot. V H AVG 3 3 0 1.000 - - 12-1 3 2 1 .667 4-5 6-3 - 3 1 2 .333 11-18 - 10-0 3 0 3 .000 - 2-10 - ===Pudotuspelit === {{Turnauspuu4 || |11| |1 || |2| |7 || |11| |2 || |5| |1 }} * Sijat 5 ja 6: Tynkä- Jugoslavia - 0-10 * Sijat 7 ja 8: - 2-12 == Ryhmä 2 == Karlovac, Kroatia 31. heinäkuuta - 4. elokuuta joukkue Ot. V H AVG 4 - - - - 4 - 7-2 - - Suomi 4 2 2 .500 2-16 - - - 4 - - 11-22 - 4 - 10-9 3-13 - turnauksen paras lyöjä: Jukka- Pekka Kurvinen. A- sarjaan nousivat Ukraina ja Kroatia. ==Lähteet== * www.beisbolas.lt * Suomen baseballmaajoukkueen turnaukset * BOSTON IRISH:Irlanti-Unkari B-2000 Luokka:Vuoden 2000 baseball Luokka:Kroatian urheilutapahtumat Luokka:Bratislavan urheilutapahtumat Luokka:Trnava
Dying Is Your Latest Fashion

Dying Is Your Latest Fashion on Escape the Fate -yhtyeen esikoisalbumi, joka julkaistiin 26. syyskuuta 2006. Albumin tuottajana toimivat Ryan Baker ja Michael Baskette sekä levy-yhtiönä Epitaph Records. Albumin nimi on peräisin ”Situations”-kappaleen sanoituksista. == Kappaleet == ==Kokoonpano== * Ronnie Radke – laulu, akustinen kitara * Max Green – basso, taustalaulu * Bryan ”Monte” Money – rytmikitara * Omar Espinosa – rytmikitara, taustalaulu * Robert Ortiz – rummut, lyömäsoittimet == Vastaanotto == === Arvostelut === * Allmusic () * Punknews.org () * Soundi: Escape the Fate: Dying Is Your Latest Fashion Viitattu 14.1.2023. * Sputnikmusic () ==Listasijoitukset== Lista Sijoitus US Top Heatseekers 12 US Top Independent Albums 19 == Lähteet == Luokka:Escape the Faten albumit Luokka:Vuoden 2006 esikoisalbumit
House of Gold & Bones Part 1

House of Gold & Bones Part 1 yhdysvaltalaisen Stone Sourin neljäs studioalbumi ja se on tupla-konseptialbumin ensimmäinen osa. Albumi julkaistiin 22. lokakuuta 2012 Euroopassa ja 23. lokakuuta 2012 Yhdysvalloissa. Se nauhoitettiin samanaikaisesti levyn jatko-osan: House of Gold & Bones Part 2 kanssa, joka julkaistiin 9. huhtikuuta 2013. Se on ensimmäinen Stone Sourin albumi ilman basistia Shawn Economaki, joka lähti yhtyeestä vuonna 2012. Stone Sour alkoi työstämään albumia 19. maaliskuuta 2012 ja Corey Taylor totesi albumista tulevan tupla-albumi tai konseptialbumi. Myöhemmin yhtye ilmoitti, että albumista tulisi konseptialbumi, joka julkaistaisiin kahdessa osassa. Taylor kuvaili albumin soundia: "Pink Floydin The Wall tapaa Alice in Chainsin Dirtin". Myös paljastettiin, että Shawn Economaki ei ole enää yhtyeessä ja hänet korvaa studiossa Rachel Bolan Skid Row -yhtyeestä. ==Kappaleet== == Kokoonpano == ;Stone Sour * Corey Taylor – laulu, piano kappaleessa "Travelers, Pt. 2" * James Root – kitara * Josh Rand – kitara * Roy Mayorga – rummut, syntetisaattori kappaleissa: "Gone Sovereign", "Absolute Zero", "Taciturn" ja "Influence of a Drowsy God" ;Muut muusikot * Rachel Bolan – basso * Stub – laulu: "RU486" * Lady – laulu: "RU486" * Truck – laulu: "RU486" * Sinner – laulu: "RU486" * Ty Reveen – ääni kappaleessa "Reveen Impossiblist" * Kevin Fox – jousisovitus kappaleissa "Travelers, Pt. 1" ja "Tired", sello * Karen Graves – viulu * Kate Unrau – viulu * Anna Redekop – alttoviulu == Arvostelut == * AllMusic: * Kaaoszine: 8/10Stone Sour – “House Of Gold And Bones Part I” Viitattu 5.1.2023. * Soundi: Stone Sour: House Of Gold & Bones Part 1 Viitattu 5.1.2023. ==Listasijoitukset== Lista(2012) Sijoitus Suomen virallinen lista http://finnishcharts.com/ 10 Official UK Top 40 http://www.officialcharts.com/archive-chart/_/3/2012-11-03/ 13 IRMA Irish Chart http://www.irma.ie/aucharts.asp 30 Japanese Albums Chart 14 UK Rock Chart http://www.officialcharts.com/archive-chart/_/11/2012-11-03/ 1 US Billboard 200 http://www.billboard.com/artist/280763/stone+sour/chart?f=305 7 US Billboard Hard Rock chart 1 ==Lähteet== Luokka:Vuoden 2012 albumit Luokka:Stone Sourin albumit
Hiihdon Suomen-mestaruuskilpailut 1917

Hiihdon Suomen-mestaruuskilpailut pidettiin vuonna 1917 Kuopiossa ja Turussa. ==Tulokset== === Miehet 30 km === Sija Kilpailija Seura Aika 1 Anton Collin Keuruun Kisailijat 1.59.15,5 2 Manne Vuorinen Karstulan Kiva 1.59.22,5 3 Jussi Niska Virolahden Sampo 2.00.29,0 4 Ilmari Halttunen Keuruun Kisailijat 2.00.29,5 5 Lauri Kiiskinen Iisalmen Visa 2.02.49,0 6 A Huttunen Lapinlahden Yritys 2.04.14,0 Kilpailu käytiin Kuopiossa. Collin voitti Vuorisen seitsemällä sekunnilla ja Niska voitti Halttusen puolella sekunnilla, kun tämä erehtyi pysähtymään ennen maaliviivaa.Järvinen, Lauri: Anton Collin ja Matti Raivio, Uljaan urheilutarun sankarit, Keuruun seudun suurhiihtäjät Asarias Autiosta Asseri Autioon, omakustanne 2012, ISBN 978-951-98854-6-9, s. 81,82 === Miehet 60 km === Sija Kilpailija Seura Aika 1 Eetu Niska Virolahden Sampo 4.36.34,6 2 Harry Vainio 4.42.37 3 V. Välimäki Vahdon Tuisku 4.45.57 Kilpailu käytiin Turussa.Järvinen, Lauri: Anton Collin ja Matti Raivio, Uljaan urheilutarun sankarit, Keuruun seudun suurhiihtäjät Asarias Autiosta Asseri Autioon, omakustanne 2012, ISBN 978-951-98854-6-9, s. 82 ===Naiset 5 km=== Sija Kilpailija Seura Aika 1 Miina Huttunen Lemin Eskot 24.02 2 Anni Kuosmanen Iisalmen Visa 24.14 3 Aino Laine Leppävirran Kiipperä 24.17 4 Selma Karppinen Kouvolan Pojat 25.24 5 Lyyli Salmi Porvoon Veikot 27.51 6 Hanna Ikäheimo Kurolanlahden Ponteva 29.03 Kilpailu käytiin Kuopiossa. === Mäkihyppy === Sija Kilpailija Pisteet 1 Tuure Nieminen 19,18Fokus, urheilu 2 2 Sulo Jääskeläinen 18,27 3 E. Jäderholm 18,24 ==Lähteet== *Tulokset: ===Viitteet=== Luokka:Hiihdon Suomen-mestaruuskilpailut Luokka:Vuoden 1917 urheilu Luokka:Kuopion urheilutapahtumat Luokka:Turun urheilutapahtumat
Bastille (yhtye)

Bastille on vuonna 2010 perustettu brittiläinen indie rock -yhtye. Alun perin se oli laulaja Dan Smithin sooloprojekti, mutta myöhemmin siitä tuli neljän henkilön muodostama yhtye. Yhtye julkaisi debyyttialbuminsa, Bad Blood, vuonna 2013. Yhtye sai nimensä Ranskan kansallispäivästä (), jona Dan Smith on syntynyt. Bastille julkaisi toisen albuminsa vuonna 2016, albumin nimi on Wild World. Albumin nimi esiintyy kappaleessa ”Warmth”. == Jäsenet == * Daniel Campbell Smith – laulu, koskettimet, lyömäsoittimet (2010–) * Kyle J. Simmons – koskettimet, basso, lyömäsoittimet, klarinetti, taustalaulu (2010–) * William Farquarson – basso, koskettimet, kitara, taustalaulu (2010–) * Chris ”Woody” Wood – rummut, taustalaulu (2010–) Kiertuejäsenet: * Charlie Barnes – koskettimet, kitara, basso, taustalaulu, lyömäsoittimet (2016– ) == Diskografia == === Studioalbumit === * * * * == Lähteet == == Aiheesta muualla == *Virallinen sivusto Luokka:Brittiläiset indie rock -yhtyeet Luokka:Brittiläiset synthpop-yhtyeet Luokka:2010-luvun yhtyeet ja sooloartistit Luokka:Seulonnan keskeiset artikkelit
Nokia Lumia 720

Nokia Lumia 720 on Microsoft Mobilen valmistama älypuhelin. Sen julkisti Nokia 25. helmikuuta 2013. Sen veroton myyntihinta on noin 249 euroa. Puhelin tuli markkinoille maaliskuun 2013 alussa. Suomessa Lumia 720 tuli myyntiin 10. toukokuuta. Puhelin on saatavilla punaisena, valkoisena, syaanina, mustana ja keltaisena. Lumia 720:n pystyy lataamaan langattomasti langattomaan lataukseen tarkoitetuilla kuorilla. == Katso myös == * Microsoft Lumia == Lähteet == == Aiheesta muualla == *Nokia Lumia 720 Microsoft Mobilen kotisivuilla *Tarkka tuoteseloste *Nokia Lumia 720 – Ominaisuudet 720 Luokka:Windows Phone -pohjaiset laitteet Luokka:Vuoden 2013 matkapuhelimet
Hiihdon Suomen-mestaruuskilpailut 1921

==Mitalistit== ===Maastohiihto, miehet=== ====10 kilometriä==== Sija Kilpailija Seura Aika 1 Matti Raivio Ähtärin Urheilijat 39.09,6 2 E. Oikari Karstulan Kiva 40.36 3 Urho Raivio Ähtärin Urheilijat 4 Töyry Ähtärin Urheilijat Kilpailu käytiin Ähtärissä 5.3.1921. ====30 kilometriä==== Sija Kilpailija Seura Aika 1 Tapani Niku Helsingin Hiihtoseura 2.55.25 2 Manne Vuorinen Karstulan Kiva 3.04.49 3 Matti Raivio Ähtärin Urheilijat 3.10.20 4 Arvo Mäkelä Kuorsalon Saarenpojat 3.12.09 5 Anton Collin Ähtärin Urheilijat 3.17.26 Kilpailu käytiin Kuopiossa Kuopion Talvikisojen yhteydessä 20.3.1921 ====60 kilometriä==== Sija Kilpailija Seura Aika 1 Anton Collin Ähtärin Urheilijat 4.37.43 2 Savonen Pylkönmäen Yrittävä 4.39.50 3 Toivo Sinkko Joutsenon Kullervo 4.43.12 4 Talvio Tampereen Pyrintö 5 Lehtinen Ähtärin Urheilijat Kilpailu käytiin Ähtärissä 6.3.1921. ====5 × 10 kilometriä, viesti==== Sija Joukkue Kilpailijat Aika 1 Ähtärin Urheilijat Viestiin otti osaa vain Ähtärin Urheilijoiden kolme eri joukkuetta. ===Maastohiihto, naiset=== ====5 kilometriä==== Sija Kilpailija Aika 1 Elsa Kumpulainen 23.20 2 3 4 Aino Raivio 5 ==Lähteet== * Järvinen, Lauri: Anton Collin ja Matti Raivio, Uljaan urheilutarun sankarit, Keuruun seudun suurhiihtäjät Asarias Autiosta Asseri Autioon, omakustanne 2012, ISBN 978-951-98854-6-9, s. 102, 118 * Keskisuomalainen 8.3.1921: No 54 sivu 3: "Suomen hiihtomestaruuskilpailut Ähtärissä". Luokka: Hiihdon Suomen-mestaruuskilpailut Luokka: Vuoden 1921 urheilu Luokka:Kuopion urheilutapahtumat Luokka:Ähtärin urheilu
DAT

DAT voi tarkoittaa seuraavia: * DAT-nauha, magneettinen nauha äänen tai datan tallennuntamiseen () * double acting tanker, DAT * Danish Air Transport, tanskalainen lentoyhtiö. * dopamiinin kuljettaja tai dopamiiniaktiivinen kuljettaja, kalvon ylittävä proteiini
Emmanuel Kiwanuka Nsubuga

Emmanuel Kiwanuka Nsubuga (5. marraskuuta 1914 – 20. huhtikuuta 1991) oli ugandalainen katolinen arkkipiispa ja kardinaali. Hänet vihittiin papiksi 15. joulukuuta 1946 ja nimitettiin Kampalan arkkihiippakunnan johtoon 5. elokuuta 1966. Piispaksi konsekroinnin suoritti 30. lokakuuta Laurean Rugambwa, jota avustivat Guido Del Mestri ja Jean-Marie-Gaëtan Ogez.Catholic-Hierarchy.org: Emmanuel Kiwanuka Cardinal Nsubuga 24\. toukokuuta 1976 Nsubugasta tehtiin Ugandan ainoaLos Angeles Times: Cardinal Emmanuel Kiwanuka Nsubuga; Opposed Idi Amin's Rule kardinaali. Hänet nimitettiin tuolloin Santa Maria Nuovan kardinaalipapiksi. Hän osallistui kahteen konklaaviin vuonna 1978 ja jatkoi toimintaansa Kampalan arkkipiispana, kunnes jäi eläkkeelle 8. helmikuuta 1990. Nsubuga puhui Idi Aminin vallan aikana hallinnon ihmisoikeusrikkomuksia vastaan. Hän kuoli syöpään sairaalassa Kölnissä, Saksassa. Hänet on haudattu Kampalaan.The Cardinals of the Holy Roman Church: Biographical Dictionary (1903-2011): N == Lähteet == Luokka:Ugandalaiset kardinaalit Luokka:Ugandalaiset katoliset piispat Luokka:Katoliset arkkipiispat Luokka:Vuonna 1914 syntyneet Luokka:Vuonna 1991 kuolleet
Harald Wilhelm von Hellens

Harald Wilhelm von Hellens (4. helmikuuta 1865 Turku – 20. kesäkuuta 1926 Loviisa) oli suomalainen juristi, pormestari, vapaaherra ja valtiopäivämies. Helsingfors privatlyceumista ylioppilaaksi kirjoittanut Von Hellens opiskeli oikeustiedettä Helsingin yliopistossa ja työskenteli sen jälkeen pankinjohtajana Turussa ja Porissa. Porin pormestarina hän toimi kahteen otteeseen. Aluksi vuosina 1900–1903, jonka jälkeen hänet erotettiin virasta ensimmäisen sortokauden aikana poliittisista syistä. Toistamiseen von Hellens oli tehtävässä vuosina 1906–1915. Hän toimi myös muun muassa Porin VPK:n päällikkönä.Pelastustieto Viitattu 6.5.2013. Vuonna 1926 von Hellens valittiin Loviisan pormestariksi, jota virkaa hän hoiti kuolemaansa saakka. Von Hellens oli aatelissäädyssä sukunsa edustaja valtiopäivillä 1897 ja 1899. Harald von Hellensin isä oli senaattori ja Turun hovioikeuden presidentti Lars Teodor von Hellens. Perheeseen kuului yhteensä 12 sisarusta, muun muassa ministeri Albert von Hellens sekä poliittisen murhan uhriksi joutunut Valde Hirvikanta.Suomalaisen Kirjallisuuden Seuran Biografiakeskus Viitattu 6.5.2013. == Lähteet == * ===Viitteet=== Luokka:Suomalaiset juristit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Porin pormestarit ja kaupunginjohtajat Luokka:Vuonna 1865 syntyneet Luokka:Vuonna 1926 kuolleet
Muller Dinda

Muller Dinda Kambambela (s. 22. syyskuuta 1995 Moanda) on gabonilainen jalkapalloilija, joka pelaa keskikentällä. Hän kuuluu Gabonin jalkapallomaajoukkueeseen.National Football Teams: Dinda, Muller Hän kilpaili vuoden 2012 kesäolympialaisissa Lontoossa ja kuului siellä miesten jalkapallossa 12. sijalle jääneeseen Gabonin joukkueeseen.Muller Dinda Bio, Stats, and Results | Olympics at Sports-Reference.com Hänestä tuli 16-vuotiaana nuorin Gabonia olympialaisissa tuohon mennessä edustanut urheilija.Gabon | Olympics at Sports-Reference.com == Lähteet == Luokka:Gabonilaiset jalkapalloilijat Luokka:Vuonna 1995 syntyneet Luokka:Elävät henkilöt
Pietari Matinpoika Kissa

Pietari Matinpoika Kissa (k. noin vuonna 1600) oli Porin ensimmäinen pormestari. Hän astui virkaansa ilmeisesti neljä vuotta kaupungin perustamisen jälkeen vuonna 1562 ja toimi tehtävässä vuoteen 1571 saakka.Porin Kissalan sukusikermä, Suomen Sukututkimusseuran aikakauskirja nro 33. Eräissä lähteissä, muun muassa J. W. Ruuthin vuonna 1906 julkaistussa Porin kaupungin historiassa, hän esiintyy nimellä Pietari Mikonpoika.Porin kaupungin historia, osa 1 (s. 304). Pietari Matinpojan syntymävuosi on tuntematon, eikä hänen kuolinvuottaankaan tiedetä varmaksi. Pietari on kuitenkin ilmeisesti kuollut viimeistään vuonna 1600, jolloin hänen puolisonsa Agneta esiintyy veroluetteloissa. Pariskunnalla oli neljä lasta, kolme tyttöä ja yksi poika. Pietari Matinpojan talo sijaitsi samassa korttelissa kuin Porin ensimmäinen kirkko. Sitä alettiin myöhemmin kutsua Kissalaksi. Pormestarinvirkansa jälkeen hän toimi ainakin kauppiaana. Pietari Matinpojalla oli 1570-luvulla Porin kauppalaivaston suurin purjealus, jossa oli 12 hengen miehistö.Porin kaupungin historia, osa 1 (s. 285). == Lähteet == Luokka:Syntymävuosi tuntematon Luokka:Vuonna 1600 kuolleet Luokka:Porin pormestarit ja kaupunginjohtajat
Lennart Ginman

Lennart Alexander Ginman (4. huhtikuuta 1885 Kemiö – 29. elokuuta 1968 Tammisaari) oli suomenruotsalainen kirjailija ja kansakoulunopettaja. == Teoksia == * Arbetsuppgifter i zoologi : ifyllnadsteckningar och arbetsanvisningar ; tekijät Lennart Ginman, Gideon Sandell. Nordiska papperskompaniet, Helsingfors 1934 (suomeksi nimellä Eläinopin tehtäviä : täydennettäviä piirustuksia ja työohjeita. Pohjoismaiden paperikomppania, Helsinki 1934) * Kring Träsköfjärden : hågkomster och berättelser från 1800-talets senare årtionden. Förlaget Bro, Åbo 1944 == Lähteet == * * Svenskt författarlexikon 2. 1941-1950 Luokka:Suomenruotsalaiset kirjailijat Luokka:Vuonna 1885 syntyneet Luokka:Vuonna 1968 kuolleet
Ingrid af Schultén

Ingrid af Schultén (2. lokakuuta 1889 Helsinki – 12. heinäkuuta 1970 Helsinki) oli suomalainen ruotsin kielellä kirjoittanut kirjailija, opettaja ja kirjallisuudentutkija. Ingrid af Schulténin vanhemmat olivat professori, vapaaherra Max af Schultén ja Anna Brunou. Arkkitehti Marius af Schultén oli hänen veljensä. Hän valmistui filosofian kandidaatiksi 1915 ja toimi opettajana vuodesta 1923 alkaen. Ingrid af Schultén oli Helsingissä toimineen Laguska flickskolanin rehtorina 1929–1942. __NOTOC__ == Teoksia == * En kvinnoprofil tecknad ur 100-åriga brev (Jaquette af Schultén) 1–2. Nutids redaktion, Helsingfors 1915. * Ernst Ahlgren: en litterär studie. Söderström, Helsingfors 1925. * Svensk diktning i urval 4: Realismen 1830–1880. Utgiven av Bertel Appelberg et al. Utgiven av Ralf Saxén och Ingrid af Schultén. Söderström, Helsingfors 1931. (2. uppl. Söderström, Borgå 1946; 3 uppl. Söderström, Helsingfors 1957.) * Övningar i grammatisk analys. Kirjoittaneet Ralf Saxén ja Ingrid af Schultén. 5. uppl. Söderström, Helsingfors 1931. (6. uppl. 1938, 8. uppl. 1946, 9. uppl. 1952.) * De svenska hemmen och svenskheten. Helsingfors 1936. Nimimerkillä Inga Brun: * Skolfröken i Eksjö. Söderström, Helsingfors 1948. == Käännöksiä == * Johs. Borgen: Himlens ängar. Översättning från danskan av Ingrid af Schultén. Söderström, Helsingfors 1945. * Jakob Bech Nygaard: Du blev träl. Söderström, Helsingfors 1948. == Palkinnot == * Granbergin palkinto 1926 == Lähteet == * * Svenskt författarlexikon 2: 1941–1950. Luokka:Suomalaiset opettajat Luokka:Suomenruotsalaiset kirjailijat Luokka:Vuonna 1889 syntyneet Luokka:Vuonna 1970 kuolleet
Mannich-reaktio

Mannich-reaktio on formaldehydin, karbonyyliyhdisteen, kuten aldehydin tai ketonin ja ammoniakin tai amiinin välinen reaktio. Tuotteena muodostuu β-aminokarbonyyliyhdiste, jota usein nimitetään Mannichin emäkseksi. Mannich- reaktio on tärkeä monien lääkeaineiden ja luonnonaineiden synteesimenetelmä erityisesti biosynteesiä matkivissa niin kutsutuissa biomimeettisissä synteeseissä. Reaktio on nimetty saksalaisen kemistin Carl Mannichin mukaan. ==Mekanismi== Mannich-reaktio voi olla joko happo- tai emäskatalysoitu. Happokatalysoidun Mannich-reaktion ensimmäisessä vaiheessa ammoniakki tai primäärinen tai sekundäärinen amiini reagoi formaldehydin kanssa muodostaen iminiumionin, joka on elektrofiilinen. Tämä iminiumsuola on kuitenkin suhteellisen stabiili ja erityisesti jodidina niitä on saatavissa kaupallisesti Eschenmoserin suolan nimellä. : Mannich-reaktion toisessa vaiheessa tämä iminiumioni reagoi hapon katalysoimana aldehydistä tai ketonista muodostuneen enolin kanssa alkylaatioreaktiolla. : : Emäskatalysoidussa Mannich-reaktiossa muodostuu ensin aminoalkoholi, joka reagoi nukleofiilisella substituutiolla aldehydin tai ketonin kanssa. ==Lähtöaineet ja selektiivisyys== Mannich-reaktiossa amiinina käytetään tyypillisesti sekundääristä amiinia, koska primäärisillä amiineilla tapahtuu helposti dialkylaatiota ja ammoniakilla trialkylaatiolla. Aldehydien tai ketonien tilalla Mannich-reaktiossa voidaan käyttää silyylienolieettereitä. Mannich-reaktiosta voidaan saada regio- tai enantioselektiivinen. Enantioselektiivisyys voidaan saavuttaa käyttämällä kiraalisia apuaineita, kuten proliinia, proliinijohdannaisia tai proliinin analogeja, kiraalisia amiineja tai kiraalisia fosfiini-imiinejä. : ==Lähteet== == Aiheesta muualla == Luokka:Orgaaniset reaktiot
Mihkel Aksalu

Mihkel Aksalu (s. 7. marraskuuta 1984 Kuressaari) on virolainen jalkapallomaalivahti, joka edustaa Viron Meistriliigassa pelaavaa Paide Linnameeskondia. Hänen kasvattajaseuransa on virolainen FC Kuressaare. Myöhemmin hän on pelannut virolaisten seurojen lisäksi myös Sheffield Unitedissa, Mansfield Townissa ja SJK:ssa. Hän on pelannut myös Viron maajoukkueessa 46 ottelua. Kaudeksi 2013 hän siirtyi Seinäjoen Jalkapallokerhoon. Maaliskuussa 2016 hänet nimettiin seuran kapteeniksi. == Lähteet == == Aiheesta muualla == * Profiili SJK:n sivustolla Luokka:Virolaiset jalkapallomaalivahdit Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1984 syntyneet Luokka:Elävät henkilöt
Åke Sandholm

Åke Sigvald Sandholm (14. heinäkuuta 1920 KorppooKuka kukin on 1978 Projekt Runeberg – 18. maaliskuuta 1993Kuolleita suomalaisia. Mitä Missä Milloin 1994 s. 148. Otava 1993 ISBN 951-1-12765-9) oli suomenruotsalainen professori ja ruotsin kielellä kirjoittanut kirjailija. Sandholmin vanhemmat olivat luotsi John Selim Sandholm ja Signe Eugenia Eklund. Hän pääsi ylioppilaaksi 1939 ja valmistui filosofian kandidaatiksi 1947 sekä maisteriksi 1949. Sandholm toimi lehtorina 1948–1955 Turun ruotsalaisessa tyttökoulussa ja 1955–1970 Turun ruotsalaisessa tyttölyseossa. Hän oli molempien koulujen vararehtorina 1954-1970. Sandholm opiskeli myös teologiaa valmistuen teologian kandidaatiksi 1951 ja lisensiaatiksi 1959. Hänet vihittiin papiksi 1954. Sandholm väitteli teologian tohtoriksi 1963 ja hän toimi sittemmin Åbo Akademin käytännöllisen teologian dosenttina 1965–1977, virkaa toimittavana professorina 1975–1977 ja professorina vuodesta 1977. Sandholm oli Suomen Akatemian nuorempi tutkija 1970–1973 ja vanhempi tutkija 1973–1975. Sandholm oli naimisissa vuodesta 1946 farmaseutti Kaisu Helena Koskisen kanssa. Heillä oli kaksi lasta, joista toinen on näyttelijä Rita Polster (s. 1948). == Teoksia == * Kärnvirke : sommarhistorier från skärgården ; teckningarna av Rolf Sandqvist. Schildt, Helsingfors 1945 * Hakonssönerna : roman. Förlaget Bro, Åbo 1946 * Klockarämbetet i den svenska kyrkoprovinsen under medeltiden, väitöskirja. Acta Academiae Aboensis. Series A, Humaniora 26, 1. Åbo akademi, Åbo 1963 * Sommarskär ; omslag och illustrationer av Olle Snismark. Smålänningens förlag, Stockholm 1964 * Primsigningsriten under nordisk medeltid. Acta Academiae Aboensis. Series A, Humaniora 29, 3. Åbo akademi, Åbo 1965 * Kyrkans omsorg om sjuka och fattiga i Sverige-Finland intill mitten av 1700-talet. Åbo 1966 * Klockarna i Finland på 1500- och 1600-talen. Acta Academiae Aboensis. Series A, Humaniora 32, 2. Åbo akademi, Åbo 1966 * Kyrkan och hospitalshjonen : en undersökning rörande omsorgen om de sjuka och fattiga i välfärdsanstalterna i Finland. Suomen kirkkohistoriallisen seuran toimituksia 88. Helsinki 1973 * Hospitalet i Helsingfors 1550-1840 : huvudstadens äldsta social- och sjukvårdsantalt. Helsingfors i forna tider 3. Helsingfors-samfundet, Helsingfors 1974 * Kyrka bakom anstaltsdörrar : själavården bland de sinnessjuka i vårdanstalterna i Finland intill början av 1900-talet. Institutionen för praktisk teologi vid Åbo akademi. Skrifter 13. Åbo akademi, Åbo 1976 * Själavård i Borgå stift : preliminär rapport från en undersökning angående själavårdsarbetet i det svenska stiftet ; kirj. Aulis Gröndahl, Fride Hedman, Åke Sandholm. Institutionen för praktisk teologi vid Åbo akademi. Skrifter 14. Åbo akademi, Åbo 1976 == Lähteet == * * Kuka kukin 1978 (Projekt Runeberg) * Suomen teologian tohtorit (Arkistosta) ===Viitteet=== Luokka:Suomalaiset professorit Luokka:Suomenruotsalaiset kirjailijat Luokka:Vuonna 1920 syntyneet Luokka:Vuonna 1993 kuolleet Luokka:Käytännöllinen teologia
Teen mitä haluun

"Teen mitä haluun" on helsinkiläisen rap-artisti Spektin 3. toukokuuta 2013 julkaistu toinen single hänen ensimmäiseltä sooloalbumiltaan Diktaattorimies. Kappaleella vierailee vierailee rap-artisti/tuottaja Setä Tamu. Kappaleesta julkaistiin 3. toukokuuta 2013 myös musiikkivideo. Video sijoittuu kuvitteelliseen Spektistan-valtioon, jonka diktaattorina Spekti esiintyy. Spektin adjutantteja esittävät Arman Alizad ja Mehdi Younes, puolisoa Emmi Hänninen, autonkuljettajaa Arthur Borges ja hovinarria Tasis. Videossa esiintyvän lapsiperheen vanhempia esittävät Markus ja Annika Wennerström. Spektin muotokuvaa maalaavaa maalaria esittää Mikko Leppilampi ja taulukauppiasta Timo Pieni Huijaus. Leipäjonossa nähdään muun muassa Ville Saksela ja DJ RZY. Setä Tamu esittää taksikuskia, jonka asiakkaina nähdään Mikael Forssell, Ilari Sahamies, Cheek ja Vappu Pimiä. "Teen mitä haluun" nousi Suomen virallisen latauslistan 20. sijalle. == Kappaleet == # Teen mitä haluun (mukana Setä Tamu) == Aiheesta muualla== Teen mitä haluun -musiikkivideo YouTubessa. == Lähteet == Luokka:Spektin kappaleet Luokka:Setä Tamun tuottamat kappaleet Luokka:Vuoden 2013 kappaleet
Rita Polster

Rita Kristiina Marianne Polster, o. s. Sandholm (s. 2. helmikuuta 1948 Turku) on suomalainen elokuva- ja tv-näyttelijä. Rita Polsterin vanhemmat ovat Åbo Akademin professori Åke Sandholm ja farmaseutti Kaisu Helena Koskinen. Polster aloitti näyttelemisen 1976 ja hän esiintyi useissa 1970- ja 1980-luvulla tehdyissä suomalaisissa elokuvissa kuten Koeputkiaikuinen ja Simon enkelit (1979), Tulitikkuja lainaamassa (1980), Agentti 000 ja kuoleman kurvit (1983) ja Uuno Turhapuro muuttaa maalle (1986). Polster esiintyi 1990-luvulla televisiossa muun muassa Metsolat-sarjassa. == Lähteet == * * Luokka:Suomalaiset elokuvanäyttelijät Luokka:Suomalaiset televisionäyttelijät Luokka:Vuonna 1948 syntyneet Luokka:Elävät henkilöt
Gert Kams

Gert Kams (s. 25. toukokuuta 1985 Koeru, Viro) on virolainen jalkapalloilija, joka edustaa Meistriliigassa pelaavaa FC Floraa. Hän on pelipaikaltaan oikea laitapuolustaja tai laitalinkki. Kamsin kasvattajaseuran on virolainen Koeru SK. Kaudeksi 2013 hän siirtyi Seinäjoen Jalkapallokerhoon. Hän on pelannut Viron maajoukkueessa 51 ottelua vuodesta 2007 lähtien ja tehnyt niissä yhden maalin. == Lähteet == Luokka:Virolaiset jalkapalloilijat Luokka:Suomen virolaiset Luokka:Vuonna 1985 syntyneet Luokka:Elävät henkilöt
WikiRock

WikiRock on syksyllä 2011 perustettu yhtye, joka soittaa yleissivistävää rock- musiikkia. WikiRockin jokaisen kappaleen sanat ovat suoraan tai muokattuina samannimisestä Wikipedia-artikkelista. Yhtye on myös pyrkinyt siihen, että jokaisen kappaleen sävelmä vastaa kappaleen teemaa. ==Historia== WikiRock oli alun alkaen kahden otaniemeläisen opiskelijan, Marko Rintamäen ja Mika Kuokkasen projekti. Kuitenkin jo ensimmäinen single, Chicago, saavutti niin paljon suosiota, että miehet päättivät jatkaa projektia. WikiRock julkaisi The Greatest Hits -debyyttialbuminsa 11. toukokuuta 2013. Kokoelmalevy sisälsi kaikki yhtyeen julkaisemat singlet vuosien varrelta. Japani EP:n julkaisukeikka oli 21. marraskuuta 2020. Basisti Aki Rintamäki erosi yhtyeestä keväällä 2023. Tilalle liittyi Olli Hasu. ==Jäsenet== *Marko Rintamäki - koskettimet, rummut, taustalaulu, sävellys, miksaus *Mika Kuokkanen - laulu, "sanoitus" *Olli Hasu - basso *Aku Rouhe - kitara *Joel Pirttimaa - kitara === Entiset jäsenet === * Aki Rintamäki - basso, taustalaulu, miksaus ==Tuotanto== Albumit *The Greatest Hits (2013) EP:t *Japani (2020) Singlet *Chicago (2011) *Linnunrata (2011) *Tunne (2012) *Laser (2012) *Sudenkorennot (2012) *Särkänniemi (2013) *Encore (2013) *Ritari Ässä (2015) *Lohikäärme (2017) *Soittakaa Paranoid! (2018) *Karanteeni (2020) *Laser 2021 (2021) *Eurovision laulukilpailu (2022) *Feeniks (2022) *Rooman palo (2023) == Lähteet == ==Aiheesta muualla== * Kansan Uutiset: https://www.kansanuutiset.fi/artikkeli/3845201-wikirock-kurkistus- yleissivistavaan-musiikkiin * Helsingin Sanomat: https://www.hs.fi/nyt/art-2000002911026.html Luokka:Suomalaiset yhtyeet
Stanislav Goldberg

Stanislav Goldberg (s. 30. lokakuuta 1992 Tallinna, Viro) on virolainen jalkapalloilija, joka edustaa Premium liigassa pelaavaa Rakvere JK Tarvasta. Hän on pelipaikaltaan vasen laitalinkki. Goldbergin kasvattajaseura on Tallinna Jalgpalliklubi. Kaudeksi 2013 hän siirtyi Seinäjoen Jalkapallokerhoon. ==Lähteet== == Aiheesta muualla == *Footballdatabase.eu Luokka:Virolaiset jalkapalloilijat Luokka:Vuonna 1992 syntyneet Luokka:Elävät henkilöt
Karunki (taajama)

Karunki on kylä ja taajama Tornion kaupungissa Tornionjoen itäpuolella. Taajama oli vuoden 1972 loppuun asti entisen Karungin kunnan keskustaajama. Karunki sijaitsee valtatien 21 varrella 25 kilometriä Tornion keskustaajamasta pohjoiseen. Vuoden 2021 lopussa Karungin taajaman väkiluku oli 490 ja pinta- ala 2,32 neliökilometriä. Vuoden 2011 lopussa taajaman väkiluku oli 520 ja pinta-ala 2,17 km². Taajama rajoittuu Suomen ja Ruotsin valtakunnanrajalle Tornionjokeen, jonka länsirannalla sijaitsee Ruotsin Karungin taajama. Ennen valtakunnan rajan vetämistä Tornionjokeen, Ruotsin ja Suomen Karungit olivat samaa kylää. Taajamassa sijaitsee muun muassa vuosina 1815–1817 rakennettu kirkko. ==Lähteet== Luokka:Karungin kylät Luokka:Suomen kirkonkylät Luokka:Suomen entiset kuntakeskukset Luokka:Tornion taajamat
Justin Moose

Justin Moose (s. 23. marraskuuta 1983 Statesville, Pohjois-Carolina, Yhdysvallat) on yhdysvaltalainen jalkapalloilija. Kaudeksi 2012 Moose siirtyi Seinäjoen Jalkapallokerhoon. Hän teki kauden aikana SJK:ssa 23 ottelussa yhden maalin. ==Lähteet== Luokka:Yhdysvaltalaiset jalkapalloilijat Luokka:Vuonna 1983 syntyneet Luokka:Elävät henkilöt
Suomen naisten softballmaajoukkue

Suomen naisten softballmaajoukkue on Suomen Baseball- ja Softball-liiton hallinnoima maajoukkue, joka edustaa Suomea softballin naisten arvoturnauksissa. Se on toistaiseksi koottu kahdesti vuosina 1988 ja 2005, jolloin joukkue osallistui lajin EM-kilpailuihin. Vuoden 1988 joukkue koostui softballin harrastajista, mutta vuoden 2005 Prahan EM-kisoihin osallistunut joukkue oli muodostettu naisten Superpesiksen huippupesäpalloilijoista. Prahan EM-turnaus toimi myös esikarsintana vuoden 2008 Pekingin olympialaisiin. Suomi osallistui kisojen B-sarjaan ja jäi viimeiseksi häviten kaikki ottelunsa. == Suomen joukkue ja ottelut EM-kisoissa 2005 == === Pelaajat === *Heidi Forsell *Reija Helmi-Johansson *Hanna-Mari Kaario *Emilia Lapinkorpi *Mari Marttinen *Ulla Mäkinen *Salla Rantalahti *Suvi Rantalahti *Kati Rinta-Aho *Heli Ruoho- Mäkelä *Terhi Talaskivi *Hanna Tuomaala *Valmentajat: Mikko Nikkilä ja Joni Listola === Ottelut === *Kroatia–Suomi 10–1 *Suomi–Ukraina 0–15 *Tanska–Suomi 15–11 *Suomi–Itävalta 0–7 *Suomi–Israel 1–2 *Unkari–Suomi 14–7 == Katso myös == *Suomen baseballmaajoukkue == Lähteet == *Softballin EM-kisojen 2005 kotisivut *Softballin EM-kisojen tilastot ===Viitteet=== Luokka:Naisten softballmaajoukkueet Softball
Soane Lilo Foliaki

Soane Lilo Foliaki SM (18. huhtikuuta 1933 Maʻufanga – 24. joulukuuta 2013) oli tongalainen roomalaiskatolinen piispa. Hänet vihittiin papiksi 21. heinäkuuta 1955 ja nimitettiin Tongan hiippakunnan johtoon 10. kesäkuuta 1994. Piispaksi vihkiminen seurasi 23. kesäkuuta. Pääkonsekraattorina toimi Thomas A. White, jota avustivat Petero Mataca ja Max Takuira Matthew Mariu.Catholic- Hierarchy.org: Bishop Soane Lilo Foliaki, S.M. Foliaki jäi eläkkeelle 18. huhtikuuta 2008. == Lähteet == * The Most Reverend Soane Foliaki, s.m. Emeritus Bishop of Tonga === Viitteet === Luokka:Tongalaiset papit Luokka:Katoliset piispat Luokka:Vuonna 1933 syntyneet Luokka:Vuonna 2013 kuolleet
John Michaelson

John August Michaelson, s. Johan Aukusti Mikkola (12. elokuuta 1893 Taivalkoski, Suomi – 16. huhtikuuta 1968 Woodruff, Wisconsin, Yhdysvallat), oli amerikansuomalainen baseballin pelaaja. Hän on ainoa Major League Baseball (MLB) -sarjassa pelannut suomalaissyntyinen pelaaja. Mikkola syntyi Taivalkoskella Mikko Mikonpoika Mikkolalle ja tämän vaimolle Kaisalle elokuussa 1893. He muuttivat Taivalkoskelta Yhdysvaltoihin Philadelphia- laivalla vuonna 1907 Johanin ollessa 14-vuotias. Perhe asettui Michiganin osavaltion pohjoisosaan Mohawkin pikkukaupunkiin. Nuori Mikkola alkoi Yhdysvalloissa pelata baseballia eri pikkukaupunkien joukkueissa, ja käytti tuolloin sekä Mikkolaa että Michaelsonia sukunimenään otteluissa. Vuonna 1921 valmentaja Ty Cobb kutsui Mikkolan Detroit Tigersin harjoitusleirille. Tigers lähetti Mikkolan pelaamaan alempaan Central-sarjaan, mutta irtisanoi tämän sopimuksen vielä samana vuonna. Seuraavaksi Mikkolaan otti yhteyttä Chicago White Sox, joka kärsi suuresta syöttäjäpulasta. Mikkolan tuolloiseen kotikaupunkiin Wakefieldiin Mikkolaa katsomaan tullut joukkueen johtoryhmän jäsen vakuuttui Mikkolan pelaamisesta niin paljon, että Mikkola allekirjoitti sopimuksen heti saavuttuaan Chicagoon. Wakefieldissä Mikkolan lähtö oli suuri uutinen, ja lähes koko kaupunki oli hyvästelemässä Mikkolaa tämän lähtiessä. Mikkola pelasi White Soxin joukkueessa kaksi ottelua syöttäjänä kaudella 1921. Ensimmäisessä ottelussaan Boston Red Soxia vastaan 28. elokuuta 1921 hän tuli syöttäjäksi sisään ajolähtötilanteessa, ja pakotti kaksi lyöjää penkille. Gus Michaelson -nimellä urheilu-uutisissa noteerattu Mikkola aloitti White Soxin kirin, joka toi joukkueen tasoihin. Red Sox voitti ottelun lopulta 6–5 ylimääräisissä vuoropareissa. Toisen ottelunsa Michaelson pelasi St. Louis Brownsia vastaan 31. elokuuta, mutta ottelu ei sujunut yhtä hyvin ja Browns pääsi tekemään kolme juoksua Mikkolan ollessa syöttäjänä. Pelaajauransa jälkeen Mikkolan tiedetään toimineen kaivosmiehenä sekä myöhemmin maalausurakoitsijana ja taidemaalarina. Hän meni naimisiin vuonna 1930 Buelah Michaelsonin (o.s. Penna, 1910/1911–1998) kanssa. Heillä ei ollut lapsia, mutta Johnilla oli tiettävästi Tampereella asunut veli Jacob sekä kaksi Yhdysvalloissa asunutta siskoa. Mikkola kuoli sydänkohtaukseen Woodruffin kaupungissa Wisconsinin osavaltiossa hänen toimittaessaan jätteitä kaatopaikalle. Hänet on haudattu Mareniscon kaupungin hautausmaalle Michiganissa. == Lähteet == Luokka:Suomalaiset baseballpelaajat Luokka:Yhdysvaltalaiset baseballpelaajat Luokka:Amerikansuomalaiset henkilöt Luokka:Vuonna 1893 syntyneet Luokka:Vuonna 1968 kuolleet
Lahden urheilutalo

Lahden urheilutalo oli palloiluhalli Lahdessa. Se tunnettiin parhaiten Namika Lahden kotihallina. Urheilutalo avattiin alun perin vuonna 1957, jolloin sen pienempi palloilusali valmistui. Hallia laajennettiin vuonna 1967, jolloin valmistui suurempi, lähes 1500 ihmistä vetävä urheilusali. Vuonna 2012 kaupunginhallitus teki päätöksen purkaa urheilutalo syksyyn 2013 mennessä. Samalla Namika Lahti siirtyi pelaamaan Lahden suurhalliin. == Lähteet == Luokka:Lahden urheiluhallit
Kirkkoharju (Kangasala)

thumb|Kirkkoharjun näkötorni Kirkkoharju on Kangasalla sijaitseva harju, joka on samaa harjujaksoa Tampereen Pyynikinharjun sekä Kangasalan Kuohunharjun, Keisarinharjun ja Veho­niemenharjun kanssa. Kirkkoharjulla on vuonna 1931 rakennettu funktionalististyylinen näkötorni. Kirkkoharjulle rakennettiin ensimmäinen torni 1882. Kirkkoharjun mukaan on nimetty myös Kangasalan keskusta-alueen alakoulu, Kirkkoharjun koulu. Vuosien 2000-luvun alkupuolella näkötornin juurella järjestettiin vuosittaista Harjufestivaali-nimellä kulkenutta musiikkifestivaalia, jossa esiintyivät mm. Bloodpit, The Rasmus, Topi Sorsakoski, Kaseva, Pikku G ja Tiktak. == Lähteet == Luokka:Kangasalan luonto Luokka:Suomen harjut Luokka:Lentola Luokka:Kangasalan keskusta
Kirkkoharju

Kirkkoharju voi tarkoittaa seuraavia: *harju Kangasalla *kylä Kaavilla
Goodenoughsaaren taistelu

Goodenoughsaaren taistelu (tunnetaan myös nimellä Operaatio Drake) oli toisessa maailmansodassa liittoutuneiden ja japanilaisten välinen taistelu Goodenoughsaaresta Uudessa-Guineassa. Japanilaiset olivat aiemmin miehittäneet saaren 24. elokuuta 1942 Milnenlahden taistelun aikana. Goodenoughsaaren taistelu alkoi liittoutuneiden hyökätessä saarelle 22. lokakuuta 1942, kun australialaiset hävittäjät HMAS Stuart ja HMAS Arunta kuljettivat saarelle australialaisia 2.-12. jalkaväkidivisioonan joukkoja. Joukot laskeutuivat Mud Baylle ja Taleba Baylle aikeenaan piirittää japanilaiset joukot. Lyhyiden mutta raskaiden taistelujen jälkeen japanilaiset joukot vetäytyivät läheiselle Fergussonsaarelle, josta japanilainen risteilijä Tenryū evakuoi miehet Rabauliin. Taistelun jälkeen liittoutuneiden joukot ottivat saaren haltuunsa ja rakensivat sinne lentokentän ja sairaalan. Saarta käytettiin myöhemmin hyödyksi tulevissa liittoutuneiden operaatioissa sodan aikana. Luokka:Tyynenmeren sodan taistelut toisessa maailmansodassa Luokka:Vuoden 1942 sotahistoria